[{"text_idx": "#000001", "text": "Hahu husi fulan janeiru to\u2019o Maio tinan ida ne\u2019e , Cuz Vermelha De Timor-Leste ga CVTL filial lautem sei kontinua dezamina medidas prevensaun surtu kovid sanolu resin sia nian ba komunidade sira iha postu haat kompostu hosi postu administrativu Lospalos , Lautem , Tutala no Iliomar , atu sira bele kontinua mantein halo aktu prevensaun ba sira nia a\u2019an rasik."}, {"text_idx": "#000002", "text": "Coordenador CVTL filial Lautem , Luis Manuel Pereira ba jornalista Rcl iha nia knar fatin quinta feira ne\u2019e hateten katak , tinan ida ne\u2019e servisu CVTL filial Lautem hetan apoio orasamentu hamutuk rihun rua , atus haat , walu nolu dollares amerikanu husi Cruz Vermelha Internasional Federasaun hodi , kontinua dezamina informasaun ba medidas prevensaun surtu kovid Sanolu Resin Sia ba komunidade no estudante sira iha municipiu lautem , hodi mantein akto prevensaun ba ida- idak nia a\u2019an."}, {"text_idx": "#000003", "text": "Luis mos haktuir tan katak , servisu CVTL filial Lautem mos sei oferece formasaun ba Leader Komunitario no voluntario CVTL filial sira konba medidas prevensaun surtu kovid Sanolu Resin Sia nian , antes implementa programa dezaminasaun medidas prevensaun surtu kovid Sanolu Resin Sia ba komunidade sira iha municipiu Lautem."}, {"text_idx": "#000004", "text": "Coordenados CVTL filial Lautem ne\u2019e mos deklara katak , suku sanolu ne\u2019ebe sai area tarjetu ba implementasaun programa dezaminasaun medidas prevensaun surtu corona virus ne\u2019e,kompostu husi suku rua iha postu administrativu tutuala , tolu iha postu administrativu Lautem , rua iha postu Iliomar no tolu seluk iha postu administrativu Lospalos."}, {"text_idx": "#000005", "text": "Entertantu : iha loron rua nolu resin ne\u2019e fulan janeiru tinan ida ne\u2019e , servisu CVTL filial lautem sei oferce formasaun konba lalaok dezaminasaun medidas prevensaun surtu kovid sanolu resin sia nian ba voluntario sira, antes implementa deziminasaun iha postu nebe maka identifika ona ."}]